Хлеб выступае ў традыцыйным грамадстве як сімвал дабрабыту, шчасця, дастатку. Ён карыстаецца асаблівай пашанай, выклікае амаль рэлігійнае стаўленне. Рэзалі яго лустамі, скібкамі ці кавалачкамі, нельга было ламаць рукамі, бо згодна павер’ям, Бог пакарае і не дасць больш хлеба: “І вабшчэ ламаць не паложана, толькі нажом. А чаго не паложана? Ну патаму што як-та вот па божьему закону нельзя яго ламаць.”.